CELEX: 22013D0075
Language: sl
Date: 2013-05-03 00:00:00
Title: Sklep Skupnega odbora EGP št. 75/2013 z dne 3. maja 2013 o spremembi Priloge II (Tehnični predpisi, standardi, preskušanje in certificiranje) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/32
            
         SKLEP SKUPNEGA ODBORA EGP
   št. 75/2013
   z dne 3. maja 2013
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (1), je treba vključiti v Sporazum EGP.
            
         
               (2)
            
            
               Delegirano uredbo Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (2), je treba vključiti v Sporazum EGP.
            
         
               (3)
            
            
               Izvedbeno uredbo Komisije (EU) št. 607/2012 z dne 6. julija 2012 o podrobnih pravilih v zvezi s sistemom potrebne skrbnosti ter pogostostjo in vrsto pregledov nadzornih organizacij, kot je določeno v Uredbi (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (3), je treba vključiti v Sporazum EGP.
            
         
               (4)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 9bi (Uredba Komisije (ES) št. 308/2008) poglavja XVII Priloge II k Sporazumu EGP se vstavi:
   
               „9c.
            
            
               
                  32010 R 0995: Uredba (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (UL L 295, 12.11.2010, str. 23).
               Za namene Sporazuma EGP se določbe Uredbe uporabljajo z naslednjimi prilagoditvami:
               
                           (a)
                        
                        
                           prvi odstavek člena 3 se ne uporablja za države Efte;
                        
                     
                           (b)
                        
                        
                           v drugem odstavku člena 3 se besedilo ‚Prilogi A, B ali C k Uredbi (ES) št. 338/97‘ v zvezi z državami Efte glasi ‚ustreznih delih zakonodaje o izvajanju Konvencije o mednarodni trgovini z ogroženimi prosto živečimi živalskimi in rastlinskimi vrstami v navedeni državi Efte‘;
                        
                     
                           (c)
                        
                        
                           v členu 8(3), (5) in (6) se besedilo ‚Komisija‘ oziroma ‚Komisijo‘ v zvezi z nadzornimi organizacijami države Efte in brez poseganja v Protokol 1 k Sporazumu EGP glasi ‚Nadzorni organ Efte‘.
                        
                     
         
               9ca.
            
            
               
                  32012 R 0363: Delegirana uredba Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (UL L 115, 27.4.2012, str. 12).
               Za namene Sporazuma EGP se določbe Uredbe uporabljajo z naslednjo prilagoditvijo:
               besedilo ‚Komisija‘ se v zvezi z nadzornimi organizacijami države Efte in brez poseganja v Protokol 1 k Sporazumu EGP glasi ‚Nadzorni organ Efte‘.
            
         
               9cb.
            
            
               
                  32012 R 0607: Izvedbena uredba Komisije (EU) št. 607/2012 z dne 6. julija 2012 o podrobnih pravilih v zvezi s sistemom potrebne skrbnosti ter pogostostjo in vrsto pregledov nadzornih organizacij, kot je določeno v Uredbi (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (UL L 177, 7.7.2012, str. 16).
               Za namene Sporazuma EGP se določbe Uredbe uporabljajo z naslednjo prilagoditvijo:
               v členu 6(2)(b) se besedilo ‚Komisija‘ v zvezi z nadzornimi organizacijami države Efte in brez poseganja v Protokol 1 k Sporazumu EGP glasi ‚Nadzorni organ Efte‘.“
            
         Člen 2
   Besedila Uredbe (EU) št. 995/2010, Delegirane uredbe (EU) št. 363/2012 in Izvedbene uredbe (EU) št. 607/2012 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 295, 12.11.2010, str. 23.
   
      (2)  UL L 115, 27.4.2012, str. 12.
   
      (3)  UL L 177, 7.7.2012, str. 16.
   
      (4)  Navedene so ustavne zahteve.